cyanic-selkie/wikianc huggingface dataset:
Jerry West
Ny trener skaper nye håp
Etter å ha vunnet den fjerde kampen takket være en Chamberlain i toppform, scoret West 23 poeng i den femte kampen. Denne prestasjonen gjorde så Los Angeles Lakers ble NBA-mestere for første gang. West innrømmet at han hadde spilt sin dårligste serie noen gang og krediterte resten av laget for suksessen da han sa: «Jeg spilte elendig basketball i finalen, og vi vant... Det var særlig frustrerende fordi jeg spilte så dårlig at laget overkom meg. Kanskje det er det et lag handler om.»
Sen karriere
West startet sin 13. NBA-sesong i 1972–1973-sesongen. Scorerjobben ble overtatt av kollegaen Gail Goodrich, og West fikk en ny rolle som en spillfordeler som ga mange målgivende pasninger. West kom allikevel med på All-Star-laget, fikk All-NBA First Team-prisen og NBA All-Defensive Team-prisen. Los Angeles Lakers vant 60 kamper denne sesongen, og gjorde seg med det spilleklare for sluttspillet i 1973.
I den første kampen scoret West 24 poeng før han ble feilet ut da det sto tre minutter igjen av kampen, men Lakers vant allikevel med 115–112. Knicks vant både den andre og den tredje kampen og West overbelastet begge sine hasesener. Dermed ble Los Angeles en lett kamp for New York i den fjerde kampen. I den femte kampen spilte både West og Hairston dårlig, men Chamberlain scoret 23 poeng og tok 21 returer. Lakers tapte kampen 102–93, og tapte dermed også sluttspillfinalen med en seier mot fire.
Trenerkarriere
West ble trener for Los Angeles Lakers i 1976–1977-sesongen. I de tre sesongene valgte han centeren Kareem Abdul-Jabbar til å styre laget slik at laget kvalifiserte seg for sluttspillet hver sesong, og helt til finalen i 1977. Etter at han var ferdig med trenerkarrieren, ble han talentspeider i tre år til før han ble hovedtrener for den samme klubben før 1982–1983-sesongen.
Deutschlandfunk
Deutschlandfunk (DLF) er en informasjons- og aktualitetsorientert, riksdekkende radiokanal som produseres av Deutschlandradio. Frem til 1993 var Deutschlandfunk et selvstendig kringkastingsselskap. Kanalen har hovedsete i Köln.
Jerry West
Trenerkarriere
NBA krediterer West for sine glansdager som førte til at Lakers vant fire mesterskap i 1982, 1985, 1987 og 1988. Etter en nedgangsperiode i 1990 klarte West å få Los Angeles tilbake på rett spor ved å ansette treneren Del Harris, centeren Vlade Divac og guarden Nick Van Exel.
Lakers vant 48 kamper denne sesongen, og kom til Western Conference-semifinalen før de røyk ut. West vant da sin første NBA Executive of the Year Award. Ved å signere Shaquille O'Neal, bytte Vlade Divac mot Kobe Bryant og signere treneren Phil Jackson la West grunnlaget for Los Angeles' tre NBA-mesterskap fra 2000 til 2002. Byttet som gjorde at Lakers skaffet seg Bryant samt byttet som sendte Memphis Grizzlies' Pau Gasol til Lakers blir sett på som noen av de beste byttene i NBAs historie. Lakers kom best ut av begge disse byttene.
I 2002 ble West hovedtrener for NBA-klubben Memphis Grizzlies. Slik kommenterte han sin trang for å utforske noe nytt: «Etter å ha vært en del av Lakers' suksess i så mange år, har jeg alltid lurt på hvordan det hadde vært å bygge et vinnerlag som ikke har opplevd så mange seiere fra før. Jeg vil hjelpe til å gjøre en forskjell.» Wests Memphis Grizzlies-karriere var ikke like suksessfull som Los Angeles Lakers-karrieren, men fortsatt imponerende.
West lot være å selge og kjøpe spillere, og fikk heller det maksimale potensialet ut av spillerne han allerede hadde. Blant disse var Pau Gasol, James Posey og Jason Williams. I tillegg signerte han treneren Hubie Brown, som ble kåret til årets trener i 2004. West vant sin andre NBA Executive of the Year Award det samme året. I 2007 trakk West seg fra hovedtrenerjobben da han var 69 år gammel. Chris Wallace tok da over jobben i Memphis Grizzlies.
Utmerkelser og ettermæle
Jerry Wests karriere var veldig vellykket. Mens han spilte guard på banen vant han prisene All-NBA First Team og All-NBA Second Team hele tolv ganger, ble NBA All-Star 14 ganger og ble kåret til All-Star-kampens mest verdifulle spiller i 1972, samme året som han ble NBA-mester. West er den spilleren som har scoret mest poeng i gjennomsnitt per kamp på et år i NBA-sluttspillet med 46,3 poeng per kamp. West kom med på de tre første NBA All-Defensive Team-lagene som kom fra han var 32 år gammel. Han har også vunnet prisen NBA-finalens mest verdifulle spiller i 1969. Han kom med i Naismith Memorial Basketball Hall of Fame i 1979 og ble kåret til en av NBAs 50 beste spillere i 1996. I tillegg til alle disse utmerkelsene har Jerry West fått æren av å bli avbildet i NBA-logoen.
Totalt i karrieren scoret han 25 192 poeng, ga 6 238 målgivende pasninger og tok 5 366 returer på sine totalt 932 kamper. Av spillere som har lagt opp sin profesjonelle karriere, er det bare Michael Jordan, Elgin Baylor og Wilt Chamberlain som har flere poeng per kamp enn Wests 27. West scoret mest av Los Angeles Lakers-spillerne i syv sesonger, og det er kun Michael Jordan som har et høyere gjennomsnitt av poeng per kamp i sluttspillene, med sine 33,5 mot Wests 29,1 poeng per kamp, av spillere som har lagt opp proffkarrieren sin.
Los Angeles Lakers trakk Wests spillerdrakt, nummer 44, fra stallen i 1983. I mars i 2008 kåret ESPN West til den tredje beste shooting guarden noensinne. Som trener førte West Los Angeles Lakers til tre NBA-sluttspill, og som hovedtrener vant han syv NBA-sluttspill. Han bygde Los Angeles Lakers-dynastiet i 1980–årene under trener Pat Riley og spillerne Magic Johnson, Kareem Abdul-Jabbar og James Worthy, og førte det senere videre til spillere som Kobe Bryant og Shaquille O'Neal under treneren Phil Jackson i 2000-årene.
På sommeren i 2000 i byen Morgantown i West Virginia dedikerte guvernøren Cecil H. Underwood veien utenfor West Virginia University Coliseum til West ved å kalle den «Jerry West Boulevard». Den samme veien slutter seg til «Don Knotts Boulevard», som også er dedikert til en annen WVU-student. Hans nummer 44 ble den 26. november 2005 det første nummeret som ble utmerket i West Virginia University, og den 17. februar 2007, ble det bygget en bronsestatue av West utenfor WVU Coliseum.
Spillerprofil
West var en alt i alt god guard, som kunne dele ballen og spille på lagkameratene som en point guard, samtidig som han kunne skyte som en shooting guard. I tillegg til dette var han også noenlunde like god i forsvar som i angrep. Han avfyrte skuddet sitt som etter hvert ble omtalt som «lightning quick», eller «lynkjapt», fra kommentatorene i NBA, og West ble etter hvert også kjent for å treffe på viktige skudd mot slutten av kamper, noe som gjorde at han fikk tilnavnet «Mr. Clutch».
Da West hadde spilt forward tidlig karrieren, var han også god til å ta returer, med lange og velegnede armer, raske hender og godt instinkt i forsvar. Det ble også sagt at West var en av de beste spillerne i NBA til å holde et øye med ballen. Det ble sagt at han var en av de beste mann-mot-mann-forsvarsspillerne og blokkeringsspillerne blant guarder i ligaen. Da det for første gang ble valgt NBA All-Defensive Team i 1969, kom han med hvert år til han endte karrieren sin i 1974. West har til tross for dette blitt kommentert for å alltid ha trent for å bli bedre. Han ble sjelden særlig fornøyd over sitt eget spill.
West sitt alt i alt gode spill og hans gode holdning førte til at han en kamp greide å score 44 poeng, med 16 av 17 treff fra banen og tolv av tolv straffekast, tok tolv returer og ga tolv målgivende pasninger. I tillegg til dette ble det uoffisielt talt at han blokkerte ti skudd, noe som ville fått han til å få en historisk firedobbel-dobbel dersom dette hadde blitt offisielt. Som et godt eksempel på det at West sjelden var fornøyd med seg selv, sa han etter denne kampen: «I forsvar, fra lagets synsvinkel, føler jeg ikke at jeg spilte veldig godt. Jeg er så vidt fornøyd med hvordan jeg spilte.»
Privatliv
Jerry Allan West ble født som nummer fem av seks barn i en fattig familie. Hans mor, Cecil Sue West, var hjemmeværende, og hans far, Howard Steward West, var elektriker i en kullgruve. Jerry West var en sjenert og innadvent gutt som vokste opp med en far som ofte var for sliten til å leke med barna etter jobb. Jerry var så liten at han trengte vitamintilskudd og ble holdt borte fra barnesport da det var fare for at han ville bli skadet. Han trakk seg enda mer tilbake da hans bror døde i Korea-krigen i en alder av 22 år da West var tolv år. Som en typisk innadvent person brukte West dagene sine på å jakte, fiske og på å spille basketball så ofte at NBA så på det som en besettelse.
West var gift med collegekjæresten Martha Jane Kane fra 1960 til 1976, til de skilte seg. De har tre sønner; David, Mark og Michael. West giftet seg med sin nåværende kone i 1978. Sammen har de to sønner; Ryan og Jonathan. Jonathan West spiller som guard for Jerry Wests gamle lag, West Virginia Mountaineers.
Som person ble West ofte beskrevet som en innadvent og nervøs person med karaktertrekk som bonde, men fikk ros for sin kompromissløse arbeidsetikk. Angående hans sjenanse kunne romkameraten hans på WVU fortelle at West aldri hadde hatt et stevnemøte på hele det første året, og Lakers' trener Fred Schaus tilbakekalte han en to ukers periode da hans guard aldri sa et ord.
Wests aksent var så tykk at treneren avbrøt han og spurte han om han kunne snakke engelsk, og Baylor kommenterte en gang: «Rykter er trygge hos deg, Tweety Bird. Du sender dem videre, men ingen kan forstå deg.»
West ble belønnet for sin ekstremt gode mentale styrke og gode arbeidsetikk. NBA beskrev West slik: «perfeksjonisme, selvtillit og en usammenlignbar vilje til å vinne... intensiteten er så høy at den kunne smeltet bly». Los Angeles Lakers-kommentatoren, Chick Hearn, sa en gang: «Han tok et tap verre enn noen annen spiller jeg noen gang har kjent. Han ville sette seg ved seg selv og stirre ut i luften. Et tap tok bare futten ut av han.»
Før hans siste mesterskap i 1972 holdt Los Angeles Lakers en «Jerry West-kveld», der elleve-ganger NBA-mester og rival, Bill Russell, sa: «Jerry, du er, i alle verdens kroker, en ekte mester... Hvis jeg kunne få et ønske oppfylt, hadde det blitt at du alltid vil være lykkelig.»
Spin Doctors
Spin Doctors er en rockgruppe fra New York City i USA. De er best kjent for sine to hiter fra 1992, «Two Princes» og «Little Miss Can't Be Wrong».
Medlemmene er Chris Barron, Eric Schenkman, Aaron Comess og Mark White.
En Spin Doctor er en kommunikasjonsrådgiver innen politikken.
Spaniafarer
Spaniafarten
Handelen mellom Skandinavia og Den iberiske halvøya var lønnsom og markedet for salt som konserveringsmiddel for fødevarer for både eksport og omsetning innenlands var stort. Transporten var likevel forbundet med fare, ettersom flere krigførende nasjoner med kaperreder, som blant annet Dunkerque, lå langs ruten. Den gikk gjennom Nordsjøen, gjennom Den engelske kanal og ut mot Atlanterhavet. I årene fra 1621 til 1648 var Nederland og Spania i krig, noe som gjorde handelen meget risikabel utover 1620-årene.
Om det ikke var nok med kapere med sans for salt og nordafrikanske korsarer som overfalt enhver under kristent flagg, var korrupsjon og uregelmessige sikkerhetsgarantier fra myndighetene et stort problem. På 1600-tallet forekom det at skip med last ble beslaglagt av stater som var i pengeknipe. Et eksempel er «Justitia» av Fredrikstad, som ble tatt i arrest i Sanlucar de Barrameda utenfor Sevilla i 1634. Skipet ble aldri frigitt tross kongelig intervensjon.
Kristian IVs inngrep
Christian IV av Danmark-Norge var en forkjemper for den nye økonomiske politikken, merkantilismen. Han la til rette for etablering av såkalte vin- og saltkompanier i 1621. Vin- og saltkompaniene ble en viktig del av defensjonsskips-ordningen. Armerte skip med tilstrekkelig bestykning til å gjennomføre krigsoppdrag ble utrustet mot privilegier i form av tollettelser. Dermed ble «spaniafareren» kjernen for de sjømilitære defensjonsskip mellom 1630 og 1704. Den første forordningen om opprettelse av vin- og saltkompanier kom i desember 1621, og privilegier ble gitt til kompanier ved flere kjøpsteder i januar 1623. I begynnelsen var den typiske spaniafareren på 100 lester (over 200 tonn) i deplasement.
Spaniafarten var så utsatt for problemer at Christian IV inngikk en handelstraktat med den spanske regjeringen i oktober 1630. Det skulle utstedes pass for danske og norske skip som ville seile til Spania og spanske besittelser. Men som tidligere ble dette ikke respektert av myndighetene i spanske havner, til tross for handelstraktaten og passene fra Glückstadt. Kongen innledet derfor nye forhandlinger med spanjolene gjennom sin ambassadør Hannibal Sehested, som kom til Madrid august 1640. Det ble utformet en ny traktat den 10. mars 1641, og en særavtale om tollfri utførsel av salt verdt 100 000 riksdaler av Filip IV. Redere som hadde fått sine skip beslaglagt, fikk ikke noen erstatning i salt, og måtte kjøpe saltet av kongen mot privilegier som frihet for trelasttoll. Denne betingelsen betød at kun skip med mer enn åtte kanoner og en størrelse på over 100 lester fikk lov til å frakte kongens salt i 1643. Salthandelsavtalen hadde likevel kommet sent. Hollenderne hadde fått grovere og bedre salt fra Portugal på markedet.
Etter tredveårskrigens slutt i 1648 hadde Nederlandene inngått fordelaktige traktater med Portugal. Slik kunne hollandske redere selge portugisisk salt rimeligere enn de dansk-norske rederne med sitt spanske salt. Dessuten kunne nederlenderne frakte trelast fra Norge til Spania raskere og til samme pris. Frederik III forsøkte å etablere saltmonopol i 1655 med et saltkompani i København, som i det neste året ble delt i to; ett i København og ett i Bergen. Men monopoliseringen sto i strid med Christianopeltraktaten mellom Nederlandene og Danmark-Norge fra 1645, og protestene ble så sterke at kongen valgte å oppløse kompaniene i 1661. I 1662 ble salthandelen frigitt.
Spaniafareren som krigsskip
I likhet med ostindiafarerne var spaniafarerne ansett som en lettvektet versjon av krigsskipet, med relativt tung bestykning, stor lastevne og liten besetning. I krigstid ble ostindiafarerne regnet som sin samtids største handelsfartøy og de ble ansett for å være vanskelige å erobre både av kaperskip og av regulære krigsskip. Spaniafarerne var ikke mindre respektverdige. Dette ble illustrert i et sjøslag den 22. april 1672. «Gyldenløwes Waaben», med 18 kanoner, og «St. Franciscus», med 14 kanoner, var på vei for å hente salt i Lisboa og kom ut for det algerisk sjørøverskipet «Løven» med 36 kanoner. Sjørøverne ble drevet på flukt av nordmennene.
En spaniafarer som ble utrustet som defensjonsskip sommeren 1657, «Samson» fra Bergen, var armert med førti kanoner og en besetning på 42 mann. I krigstjeneste ble besetningen fordoblet til 92 mann. Samson deltok i slaget ved Falsterbo den 13. september 1657. «Samson» spilte en viktig rolle i norgeshistorien som eskorteskip, sammen med koffardiskipet «Adam og Eva», under gjenerobringen av Trøndelag, Nord-Møre og Romsdal i 1658. Uten eskorte kunne ikke nordmennene seilt inn i Trondheimsfjorden og innledet offensiven som drev bort svenskene.
Ved Rügen, da den såkalte Rügen-affæren fant sted i 1712, etter at den svenske krigsflåten ble utmanøvret uten alvorlig kamp, var Peter Wessel på sin berømte fregatt «Løvendals Galei» i skarp strid med en av de fire svenske spaniafarerne, med lite hell i begynnelsen.
En typisk spaniafarer på 1700-tallet varierte mer i størrelse enn ostindiafarerne, men de var blant de største handelsfartøyene i skandinavisk farvann. Spaniafarerne besto av ulike skipstyper. Den vanligste skipstypen var pinasser, hurtigseilende tremastede fartøy med langt, smalt skrog og akterspeil. Andre kalles «fregatter» en generell betegnelse på fullriggede skip fra 1600-tallet. Som krigsskip ble spaniafarerne fra 1670 rangert i to «sorter»; «første sort» med 34-36 kanoner og «andre sort» med 24-26 kanoner.
Arkitekturåret 1606
Arkitekturåret 1606 er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1606.
Roy Barahona
Roy Barahona (født 20. mars 1986) er en honduransk svømmer.
Torqueyuhina
Torqueyuhina (Staphida torqueola) er en monotypisk art i brillefuglfamilien (Zosteropidae) og inngår i slekten Staphida, som ellers teller tre arter.
Taksonomi
Torqueyuhina ble tidligere regnet som konspesifikk med brunøreyuhina (S. castaniceps) og brunhodeyuhina (S. everetti), men disse regnes nå som tre selvstendige arter. Det har imidlertid ikke vært konsensus om plasseringen av de tre artene, som tidligere også har blitt regnet til timalfamilien (Timaliidae). Alle tre ble tidligere regnet til slekten Yuhina, men inntil ganske nylig har plasseringen i en egen slekt vært omstridt. Birds of the World, BirdLife International og Artsdatabanken plasserer alle tre artene i slekten Yuhina.
Biologi
Torqueyuhina er utbredt fra det sør-sentrale Sichuan og det sentrale Yunnan i Kina østover til det vestre Hubei og Zhejiang, sørover til det sørlige Guangxi og Hong Kong, samt i det nordlige Thailand, Laos og i Tonkin og det nordlige og sentrale Annam i Vietnam.
Arten trives i kratt og underskog i bredbladet eviggrønn skog, sekundærskog og lavere trekroner med høytvoksende underunderskog, normalt i høyder omkring 350–2 200 moh, men den er mest vanlig i høyder over 900 m.
Inndeling
Inndelingen følger i hovedsak IOC version 11.1, men med noen justeringer i henhold til kommende rettelser i IOC version 11.2. Norske navn på artene følger Norske navn på verdens fugler og er i henhold til Syvertsen et al, (2020).
Kaptein Sabeltann skattekiste – Jubileumsboks
Kaptein Sabeltann skattekiste – Jubileumsboks er en samleboks med Terje Formoe sin figur Kaptein Sabeltann, utgitt i 2009.
Richard Jenkins
Richard Jenkins (født 4. mai 1947 i DeKalb i Illinois) er en amerikansk skuespiller.
Jenkins har lang fartstid i Hollywood, og spilte i filmer som Hannah og hennes søstre (1987), Heksene i Eastwick (1989), Jeg, meg og Irene (2001), The Kingdom (2007), The Visitor (2007), Step Brothers (2008), Burn After Reading (2008), Let Me In (2010), The Cabin in the Woods (2012) og The Shape of Water (2017). Han spilte også en sentral gjesterolle i TV-serien Six Feet Under fra 2001 til 2005.
Jenkins ble belønnet med en Oscar-nominasjon i 2009 for sin innsats i The Visitor.
Familien Flint og Frankenstein
Familien Flint og Frankenstein er en film fra 1979 inspirert av romanen Frankenstein av Mary Shelley, regissert av Ray Patterson. Familiene «Flint» og «Rubble» vinner en tur til «Grev Rockula»s slott i «Rocksylvania» hvor de har et ubehagelig møte med greven og hans tjener «Frankenstone».
Filmen hadde først premiere på NBC den 30. oktober 1979.
Historien
Fred vinner førstepremien på showet «Make A Deal or Don't» og sammen med sin kone Wilma og barna Barney og Betty reiser de på ferie til Rockulas skumle slott i Rocksylvania, som nå har blitt omgjort til et turist-sted. Men kort tid etter ankomst snubler Fred og Barney ved et uhell over Rockulas gamle laboratorium, hvor hans uferdige Frankenstone-monster fremdeles sover. Men glemmer å lukke et vindu, når de forlater laboratoriet. Et lyn slår deretter ned i maskinene som befinner seg i laboratoriet, dette gir Frankenstone liv.
Rockula lover å gjøre Wilma til hans kone, selv om dette også innebærer å drepe Fred. Wilma forveksler først Rockula med hotell-sjefen, Mr. Silika, som tidligere hadde kledd seg ut som Rockula. Men Rockula oppdager og slår ned Fred - men han blir skremt av Barney, i ført en varulv-maske. Så snart de kan reiser Flinstone-familien hjem til Bedrock. Men uten at familien vet det, har Rockula flydd (i form av en flaggermus) hele veien fra Rocksylvania, til Bedrock. Han flyr deretter gjennom kjøkken-vinduet og ber Wilma om å gifte seg med ham, og lover henne et liv i enorm luksus hvis hun samtykker å gifte seg med ham.
Bernhard av Nederland
Bernhard Leopold Friedrich Eberhard Julius Kurt Karl Gottfried Peter zu Lippe-Biesterfeld (født 29. juni 1911 i Jena, Tyskland, død 1. desember 2004) var gift med dronning Juliana av Nederland og var som sådan også prinsgemal av Nederland. Han var sønn av prins Bernhard von Lippe og friherrinne Armgard von Sierstorpff-Cramm, og var far til tidligere dronning Beatrix av Nederland. Han døde av kreft 1. desember 2004. Han ligger gravlagt i Nieuwe Kerk i Delft.
Bernhard ble i 1946 tildelt storkors med kjede av St. Olavs Orden.
Prins Bernhard var styreformann for den internasjonale elitekonferansen Bilderberg fra oppstarten i 1954 frem til 1976 hvor han var involvert i Lockheedskandalen. På nittitallet ble det også kjent at han hadde vært en del av den nasjonalsosialistiske bevegelsen i Tyskland siden 1. mai 1933.
Sergio Cabrera
Sergio Cabrera (født 17. februar 1985) er en paraguayansk svømmer.
Han representerte Paraguay under Sommer-OL 2004 i Athen, der han ble utslått i forsøksheatet på 200 meter butterfly.
Mandriva
Mandriva S.A. var et fransk selskap som sto bak linux-distribusjonen Mandriva Linux. Selskapet ble grunnlagt i 1998 under navnet Mandrakesoft, men skiftet i 2005 navn til Mandriva etter et oppkjøp av det brasilianske selskapet Conectiva og amerikanske Lycoris. Disse stod henholdsvis bak linux-distribusjonene Conectiva Linux og Lycoris Desktop/LX. Begge disse ble integrert i Mandriva Linux. Den 22. mai 2015 Gikk selskapet konkurs  som følge av en rettsavgjørelse i Frankrike.
Mandriva hadde avdelinger i Frankrike, Brasil og USA.
Mandriva S.A. er registrert på Euronext Marché Libre.
IUCNs rødliste
IUCNs rødliste (Den Internasjonale Unionen for Vern av Natur sin rødliste for trua arter, alternativt Verdens Naturvernunion), også kjent som rødlista og internasjonal rødliste m.m. er den offisielle rødlisten over truede arter i verden. IUCNs rødliste er en internasjonal liste over verdens truede dyrearter og deres trusselbilde og konserveringsbehov, der hver art klassifiseres i henhold til populasjonens status, noe som blant annet medfører kategorisering etter bestemte forhåndsdefinerte kriterier.
Arkitekturåret 1607
Arkitekturåret 1607 er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1607.
IUCNs rødliste
Den internasjonale rødlista (som denne artikkelen omhandler) må ikke forveksles med Norsk rødliste for arter, selv om denne bygger på de samme kategorier og kriterier. Alle land tilsluttet IUCN skal ha sin egen rødliste for trua arter. Sistnevnte gjelder kun innenfor en nasjons geografiske grenser. En arts rødlistestatus kan derfor være forskjellig internasjonalt og nasjonalt. Eksempelvis blir ulvens rødlistestatus internasjonalt regnet som livskraftig (LC), mens den i norsk nasjonal rødliste står oppført som kritisk truet. Den internasjonale rødlista kan derfor hevdes å være summen av alle de nasjonale rødlistene og all annen informasjon IUCN har om en arts evne til å overleve, nå og for framtiden.
Species Survival Commission (SSC)
Species Survival Commission (SSC) er et organ i Verdens naturvernunion (IUCN), et vitenskapelig nettverk av mer enn 10 000 frivillige eksperter, fordelt i mer enn 140 spesialistgrupper. SSCs oppgave er å føre tilsyn med all verdens arters tilstand og trusler, herunder også oppføring på IUCNs rødliste. SSCs spesialistgrupper jobber med bestemte grupper eller arter.
Nye vurderinger for oppføring på rødlista skjer i henhold til kategoriene og kriteriene i gjeldende versjon. Det gjelder også oppdateringer av vurderinger gjort i henhold til tidligere versjoner av lista.
Revisjonshistorikk
IUCN har utarbeidet kategorier og kriterier for rødlisting av trua arter siden 1963. Disse har gjennomgått flere større og mindre revideringer gjennom årene:
Den første rødlista for fugler kom alt i 1988, men den første fullstendige lista forelå først flere år senere. Den inneholdt 5 205 arter, som alle ble kategorisert i henhold til kriteriene i version 2.3: IUCN (1994). Det førte til at 25 prosent av alle pattedyr og 11 prosent av alle fugler på lista fikk status som truet, i en eller annen grad. En oppdatering av rødlisten 12. september 2007 inneholdt 41 415 arter, hvorav 16 306 ble regnet som utryddelsestruet i en eller annen grad. Det var cirka 200 flere arter enn året før.
Alle tidligere revideringer er utdaterte med hensyn til nye klassifiseringer av arter, men forrige versjon kan allikevel fortsatt være i bruk på noen arter. Disse artene blir fortløpende oppdatert i henhold til gjeldende versjon, når artens status oppdateres av SSC.
Versjon 3.1 IUCN (2001)
Versjon 3.1 IUCN (2001) er gjeldende versjon av IUCNs rødliste, og som sådan tatt i bruk fra 2001. Fram til denne revideringen kom gjaldt versjon 2.3.
Arten har opphørt å eksistere. Brukes om arter som er antatt å være utryddet i vill tilstand, men som fortsatt overlever i fangenskap. Arter som er direkte truet og som har 50 % risiko for å dø ut fra 10 til 100 år fram i tid. Arter som har høy risiko for å dø ut, nærmere bestemt 20 % risiko for å dø ut fra 20 til 100 år fram i tid. Arter som er truet og har 10 % risiko for å dø ut innen 100 år. Hensynskrevende arter som ikke tilhører kategori CR, EN eller VU, men som på grunn av tilbakegang krever spesielle hensyn og tiltak. I Norge har disse artene 5 % sannsynlighet for å dø ut innen 100 år. Dette er arter som ikke er direkte truet. I denne kategorien havner arter som mangler nødvendig informasjon til å vurdere trusselbildet. Som oftest er dette arter som allikevel ville havnet på rødlista, dersom kunnskapen om dem var tilstrekkelig. Arten har av ukjente årsaker ikke blitt evaluert/vurdert. Det kan være flere årsaker til dette, for eksempel at arten er relativt nyoppdaget og derfor mangler anerkjennelse som egen art av IUCN eller den er utdødd for så lenge siden at den ikke er interessant å kategorisere.
Versjon 2.3 IUCN (1994)
Versjon 2.3 IUCN (1994) er en tidligere versjon av IUCNs rødliste, som var i bruk i perioden 1994–2000. Selv om denne versjonen ikke lenger er i bruk, er fortsatt mange arter klassifisert i henhold til denne versjonen.
Arten har opphørt å eksistere. Brukes om arter som er antatt å være utryddet i vill tilstand, men som fortsatt overlever i fangenskap. Arter som er direkte truet og som har 50 % risiko for å dø ut fra 10 til 100 år fram i tid. Arter som har høy risiko for utdøing, nærmere bestemt 20 % risiko for å dø ut fra 20 til 100 år fram i tid. Arter som er truet og har 10 % risiko for å dø ut innen 100 år. Denne kategorien omfatter arter som har et lavere risikogrunnlag. Kategorien brukes alltid sammen med en av tre underkategorier: Dette er arter som i seg selv ikke kvalifiserer som sårbare, men trenger spesielt bevaringsvern, enten som arts- eller habitatvern, for å klare seg. Dette er arter som i seg selv ikke trenger bevaringsvern, men som er nær ved å bli kategorisert som sårar (VU). Dette er arter som ikke trenger verken bevaringsvern eller kan kategoriseres som sårbar (VU). Dette er arter som ikke er direkte truet. I denne kategorien havner arter som mangler nødvendig informasjon til å vurdere trusselbildet. Som oftest er dette arter som allikevel ville havnet på rødlista, dersom kunnskapen om dem var tilstrekkelig. Arten har av ukjente årsaker ikke blitt evaluert/vurdert. Det kan være flere årsaker til dette, for eksempel at arten er relativt nyoppdaget og derfor mangler anerkjennelse som egen art av IUCN eller den er utdød for så lenge siden at den ikke er interessant å kategorisere.
Årsaker til utrydding av arter
Mer enn 90 prosent av alle organismer som har levd på kloden vår er alt utryddet. Når nye arter oppstår, for å passe inn i økologiske nisjer i konstant endring, dør gamle arter ut (i en naturlig prosess).
Arter som havner på rødlista blir kategorisert etter ulike kriterier og får en status, som over tid kan endre seg. Dette arbeidet ledes av SSC, gjennom spesialgrupper som jobber med spesielle grupper eller arter. Nedenfor finnes en grunnleggende oversikt over ulike kategorier som tildeles. Hver kategori kan dessuten tildeles en rekke ulike tilleggskoder av ulik betydning. Disse blir ikke videre presentert her, men det finnes en (engelsk) forklaring på IUCN rødlistes hjemmesider.
Soldaten og hans utro kjæreste
«Soldaten og hans utro kjæreste» er et skillingstrykk av ukjent opprinnelse.
Teksten
1.Soldaten han kom utav krigen hjem hadde revet sine kleder i tu, det første han spørger når han kommer hjem om hans kjæreste lever ennu.
2.Soldaten han gikk ut i kammeret inn han pyntet og redet sitt hår, i dag får jeg brev i fra kjæresten min eller får jeg vite hvor det går.
3.Så tok han brevet ut i sin hånd han ble så hjertelig glad, og i dette brevet sto skrevet som elskovsbånd og at hun en annen ville ha.
6.Goddag i brudehuset, goddag I brudepar, goddag du min brudgom så bold, nu skal du få betale for hver eneste gang du min kjæreste har taget med vold.
7.Jeg har været ut i fremmede land omringet av fiendes tyrann men de som sitter hjemme av høyere stand de gjør meg alt fortred som de kan.
8.Jeg har vært ut i fire slag i alt mot krutt og mot kuler så blåe, jeg sto så uforferdet i slaget når det gjaldt jeg er her og uforferdet skal ståe.
9.Soldaten han gikk så vredelig i brudesalen inn han svarede brudgommen så bratt, så sant som jeg svarer for stat og for land så skal du min kjæreste ei få.
10.Ja bruden engstet ble, men ikke brudgommen han svarede soldaten så bratt: Jeg lyster ei idag til at løfte min hatt for deg som er en simpel soldat.
11.De simple soldater jeg akter ei stort, hva haver de at rose seg av, de haver aldri penger men stolt i sine ord pakk deg kun med hast her i fra.
12.Soldaten trekker sabelen fra siden så bold, huggede hodet av den brudgom så gold, nu skal du selv erfare at soldaten er stolt, så hans kjæreste hun svømmer i hans blod.
13.De tør vel ikke tenke jeg er nu så forferdet jeg neppe presentere min arm, jeg viser eder sverdet som her i huset er men nu har jeg hevnet min harm.
14.Min kjæreste som før var som rosen så rød, og sto i forgyllene bånd, hun ble da så blek som den hviteste sne ja som bladet der faller ut av tre.
15.Soldaten gikk til henne der hun segnede ned han talede til henne disse ord: Jeg lyser deg ei mere til at høre eller se men dog vil jeg spare ditt blod.
16.Jeg skal ikke sørge, hvor det meg i verden går, la uslingen sørge hver dag, jeg skal og ei fortryde om jeg ikke nogen får når jeg fikk ei den som var mitt behag.
17.Her har været kriger og orlig fra første verdens tid, og bliver så lenge den står, en usling må det være som er bange for sitt liv når kristendommen begynner at slå.
18.Prins Fredrik declarerede krig igjen på ny soldaten måtte reise igjen, han reiste så frimodig fra land og fra by enskjønt han var bedragen av sin venn
Horten prestegjeld
Horten prestegjeld var et prestegjeld tilhørende Nord-Jarlsberg prosti i Tunsberg bispedømme i Den norske kirke. Det omfattet Horten kommune i Vestfold fylke, og hovedkirken var Horten kirke.
Historikk
Ved kgl. res. 13.05.1865 ble Horten prestegjeld skilt ut fra Borre prestegjeld.
Francisco Mendes internasjonale lufthavn
I 2005 åpnet den nye Praia International Airport. Den første flyvningen til den nye lufthavna var 23. oktober 2005. Kapp Verdes hovedflyplass for internasjonale ruter vil imidlertid fortsatt være Amilcar Cabral internasjonale lufthavn på øya Sal.
Horten prestegjeld
Historikk
Inndeling 1992: Horten.
Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.
Horten prestegjeld og dets sogn er nå en del av Horten kirkelige fellesråd underlagt Nord-Jarlsberg prosti.
Keeping Up with the Kardashians
Keeping Up with the Kardashians er en amerikansk dokusåpe som har gått på E! siden 2007. Serien har fokus på det personlige og profesjonelle liv til medlemmene av Kardashian og Jenners familie.
Cavite City
Cavite City er en by på Filippinene som ligger i provinsen Cavite i regionen CALABARZON. Den hadde 102 806 innbyggere ved folketellingen i 2015.
Byen er inndelt i 84 smådistrikt, barangayer, hvorav samtlige er klassifisert som urbane.
Kaptein Sabeltanns verden (album)
Kaptein Sabeltanns verden er et samlealbum med Terje Formoe sin figur Kaptein Sabeltann, utgitt i 1998.
19. serierunde i Eliteserien 2018
19. runde i Eliteserien i fotball for menn 2018 ble spilt søndag 19. og mandag 20. august 2018.
Kampfakta
'''Søndag 19. august''' <div id="Lillestrøm v Haugesund"> <div id="Stabæk v Molde"> <div id="Strømsgodset v Start"> <div id="Vålerenga v Tromsø"> '''Mandag 20. august''' <div id="Bodø/Glimt v Odd">
Susan Boyle
Susan Magdalane Boyle (født 1. april 1961) er en sanger fra Blackburn i West Lothian i Skottland.
Biografi
Hun ble kjent etter sin opptreden i tv-programmet Britain's Got Talent 11. april 2009 på tv-kanalen ITV. En snau uke etter opptredenen hadde klippet med opptredenen hennes blitt vist over 30 millioner ganger på YouTube. I finalen, hvor hun også fremførte «I Dreamed a Dream» fra Les Misérables, kom hun på andreplass, bak dansegruppen Diversity. At hun ikke vant, var imidlertid svært overraskende for de fleste.
Hennes debutalbum I Dreamed a Dream ble utgitt i november 2009, og i USA solgte det over 700 000 eksemplarer den første uken, noe som var ny rekord. Albumet gikk også til topps i Storbritannia, og fikk de høyeste salgstallene noensinne registrert.
Ravenstone (Milton Keynes)
Ravenstone er en landsby i distriktet Milton Keynes i det seremonielle grevskapet Buckinghamshire, England. Den ligger ved distriktet nordlige grense, omkring 4 km vest for Olney og 6,5 km nord for Newport Pagnell. I henhold til folketellingen i 2011 var det 209 innbyggere i landsbyen.
Historie
Navnet er av angelsaksisk opprinnelse, og betyr «Hrafns gård», men personnavnet Hrafn, Ravn, er av norrøn opprinnelse.
I 1255 ble det opprettet et kloster der for augustinerkanniker av Henrik III. Det ble i 1525 tatt over av kardinal Wolsey, og deretter beslaglagt av Kronen sammen med resten av hans eiendommer i 1544. Etter å ha skiftet eier flere ganger ble bygningene revet, og det finnes ikke synlige spor etter dem.
Sognekirken i Ravenstone er viet til alle helgener.
Stedet hadde et postkontor og en pub, men begge ble nedlagt i 1990-årene. Det eneste offentlige tilbudet der er et forsamlingshus.
Trakai landkommune
Trakai landkommune er en av de 60 litauiske kommunene. Administrasjonssenter er byen Trakai.
Jerry Lee Lewis
Jerry Lee Lewis (født 29. september 1935 i Ferriday i Louisiana i USA, død 28. oktober 2022 i Memphis i Tennessee i USA) var en amerikansk musiker, sangskriver og pianist, også kjent som The Killer. I slutten av 1950-årene var han en av de mest populære rockeartistene. Han var en virtuos pianist.
Bakgrunn
Jerry Lee Lewis vokste opp i en meget religiøs familie og sang mye gospel. Han begynte å spille piano åtte år gammel. Han var gift syv ganger og to av hans koner døde under uklare omstendigheter. Han giftet seg i 1957 med sin tremenning Myra da hun bare var 13 år gammel. Lewis ble i 1976 arrestert etter å ha kommet hjem til Elvis beruset og bevæpnet.
Musiker
Lewis var en pioner innen rock'n'roll-musikk. Han ble oppdaget i 1956 i Memphis i Tennessee av lydtekniker Jack Clement, som jobbet i Sun Studios. Han slo igjennom følgende år med rockabilly-sangene «Whole Lotta Shakin' Goin' On» og «Great Balls of Fire». I perioden 1957-58 var han en blant ytterst få rockabilly-artister som kunne måle seg med Elvis Presley i popularitet, basert på antall oppførte sanger på amerikanske og britiske hit-lister, og antall solgte LP-er. Great Balls of Fire fikk Elvis til å høre tam ut skrev bladet Rolling Stone.
Under en turné i England i 1958 fikk populariteten imidlertid en brå slutt. Hans ekteskap med sin 13-årige slektning Myra Gale Brown (datter av hans fetter) fikk medias oppmerksomhet, og førte til at Lewis ble svartelistet av mange radiokanaler over flere år. I Lewis’ sørstatlige familiebakgrunn var det på denne tiden fremdeles forholdsvis vanlig at jenter tidlig i tenårene giftet seg med eldre menn, noe som ofte ble oversett i medias omtale av saken.
Lewis fortsatte å produsere musikk hos Sun Studios fram til 1963, men var sjelden å finne på hit-listene lengre. Populariteten begynte imidlertid å vokse igjen da han gjorde karriere som country-artist fra 1968 og utover 1970-årene. Albumet Last Man Standing ble sluppet høsten 2006 og mottok gjennomgående positive kritikker.
Lewis fikk en stjerne på Hollywood Walk of Fame, og ble medlem av Rock and Roll Hall of Fame i 1986.
Han var fetter av countrysangeren Mickey Gilley og predikanten Jimmy Swaggart.
Chloroflexi
Chloroflexi er en gruppe bakterier som produserer energi igjennom fotosyntese. De har et typisk filament som gjør at de kan bevege seg ved gliding. Gruppen er også aerob, men produserer ikke oksygen under fotosyntesen. De har også en annen karbonfiksering enn andre fotosynteserende bakterier. Rekketreet indikerer også at de har hatt et separat opphav.
Juliana av Nederland
Juliana Louise Emma Marie Wilhelmina (født 30. april 1909 i Haag, død 20. mars 2004 i Baarn) prinsesse av Oranien-Nassau, hertuginne av Mecklenburg, prinsesse av Lippe-Biesterfeld, var dronning av Nederland fra sin mors abdikasjon i 1948 til sin egen abdikasjon i 1980, og dronningmor fra 1980 til 2004 med tittelen prinsesse Juliana av Nederland.
Under OL i Bayern i 1936 møtte prinsesse Juliana den tyske prins Bernhard av Lippe-Biesterfeld. De to forelsket seg, og det ble straks arrangert en forlovelse, hvor prinsen måtte skrive under på et dokument forfattet av dronning Wilhelmina som blant annet opplyste om hva prinsen kunne og ikke kunne gjøre, og hvilke økonomiske privilegier han ville få. 7. januar 1937 giftet de seg i Haag, og gjorde Soestdijk slott i Baarn til sitt hjem.
Paret fikk fire døtre:
4. september 1948 abdiserte dronning Wilhelmina, og prinsesse Juliana besteg tronen som dronning Juliana. Hun ble en populær og folkekjær monark, til tross for store familieproblemer i løpet av årene. Ektemannens mange sidesprang og utenomekteskapelige barn, samt døtrenes mer eller mindre kontroversielle valg av ektemenn var saker som fikk stor oppmerksomhet, men som dronningen behersket med stor ro.
På sin 71-årsdag, den 30. april 1980, abdiserte dronning Juliana, og hennes eldste datter etterfulgte henne på tronen som dronning Beatrix. Juliana selv tok tittelen prinsesse av Nederland, men trakk seg på ingen måte tilbake. Hun fortsatte å være en aktiv representant for kongehuset.
Fra midten av 1990-tallet slet Juliana med senilitet og Alzheimer, og i 2001 fortalte ektemannen pressen at hun ikke lenger gjenkjente sin egen familie. 20. mars 2004 sovnet hun stille inn hjemme på Soestdijk slott i Baarn, og ble begravet den 30. mars i Nieuwe Kerk i Delft. Ektemannen, prins Bernhard, døde knapt åtte måneder senere, den 1. desember 2004.
Juliana ble i 1946 tildelt storkors med kjede av St. Olavs Orden.
Arkitekturåret 1608
Arkitekturåret 1608 er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1607.
Emil Schreiner
Emil Theodor Schreiner (født 26. november 1831 i Christiania, død 15. november 1910) var en norsk klasisk filolog og pedagog som skrev bøker om språket latin.
Liv og virke
De bodde i Kirkegaten og var ukentlig vertskap for Emil og hans studievenner som Cathrinus Bang, Sophus Bugge og Hartvig Lassen.
Schreiner hadde tatt examen artium i 1849 ved Christiania katedralskole og ble cand. philol. i 1855. Så var han ett år og studerte filologi i Berlin og jobbet litt ved Nissens Latin- og Realskole.
Han drev fra 1859 til 1862 egen latinskole i Christiania. Den hadde i 1855 blitt opprettet av overlærer Harald Wilhelm Ottosen (1830–99) og senere høyesterettsadvokat Anton Vilhelm Heiberg (1831–85), da med navnet Latinskolen for ældre elever. Emil overdro skolen videre i 1862 til Fredrik Gjertsen, som fra 1869 kalte den Gjertsens skole.
Etter noen år som universitetsstipendiat i klassisk filologi, ble han i 1863 adjunkt og i 1864 overlærer ved nevnte katedralskole. Da rektor Johan Vibe var syk 1870–72 var det Emil som måtte vikariere, samtidig som han forfattet den mye brukte Latinsk Sproglære til Skolebrug, først utgitt i 1871.
I 1872 giftet Emil seg med søskenbarnet Gunhild Heiberg Wiborg (1848–1932). De ble foreldre til kjemikeren Erling Schreiner (1884–1929).
Fra 1872 til 1877 var han rektor ved Skiens Latinskole og kom med flere læreboker om latin. Det var i denne perioden han trakterte cello i en kvartett med overlærer Vincent Stoltenberg.
Fra 1877 til 1894 var han rektor ved Drammen latinskole. I 1882 tilkom ham en ridder av St. Olavs Orden og i 1887 ble han valgt inn i Det Norske Videnskaps-Akademi.
Fra 1894 til 1907 var han tilbake i hjembyen, som rektor ved katedralskolen i Christiania der han etterfulgte nyss avdøde Carl Arnoldus Müller (1818–1893). Han ble i 1897 kommandør i 2. klasse.
Schreiner var medlem av undervisningsrådet og av kommisjonen som var nedsatt i 1890 og utarbeidet et utkast til loven av 1896 om høyere skoler.
Psilogramma
Psilogramma er en slekt av sommerfugler som tilhører familien svermere (Sphingidae). Disse store, brunlige svermerne med korte antenner lever i Sørøst-Asia og østover til Australia og øyene i Stillehavet. Inntil nylig regnet man med bare 4-5 arter i denne slekten, men en lang rekke nye arter har blitt beskrevet etter 2000, særlig fra øyer i Indonesia og Stillehavet.
Utseende
Store, kraftige, grå- eller brunaktige svermere. Forvingene er kamuflasjefargede, bakvingene gjerne mørke, men kan også være brunrøde. Antennene er forholdsvis korte og tynne, mindre enn halvparten så lange som forvingene.
Yeh Tzu-cheng
Han representerte Kinesisk Taipei under Sommer-OL 2004 i Athen, der han ble utslått i forsøksheatet på 200 meter butterfly.
Stian Ingilæ
Stian Ingilæ (født 1974) er en norsk fotballspiller som har spilt midtbane for FK Lofoten og Alta IF. Ingilæ har vært sentral på Alta IF de siste sesongene og var med å vinne 2. divisjon avdeling 4 i 2007 og sendte dermed klubben opp i helnorsk 1. divisjon. Ingilæ har tidligere erfaring fra 1. divisjon med både Alta IF (2005) og FK Lofoten (1999).
Tagbilaran
Tagbilaran er en by på Filippinene. Den er administrativ hovedstad for provinsen Bohol som ligger i regionen Central Visayas og har 105 051 innbyggere (2015).
Per 30. september 2019 er byen inndelt i 15 smådistrikt, barangayer, hvorav de fleste er klassifiserte som tettstedsdistrikt.
Meoiryn-Shee Ellan Vannin
Meoiryn-Shee Ellan Vannin (engelsk: Isle of Man Constabulary) er politistyrken på Man, underlagt øyas indreminister. Den har 234 politibetjenter fordelt på fire politistasjoner, med hovedkvarter i hovedstaden Douglas. En betydelig aktivitet er knyttet til det årlige motorsykkelløpet Isle of Man TT.
Palpimanidae
Levevis
Disse artene lever helst i tørre områder der de finnes mellom løvstrø og under steiner. De bygger ikke fangstnett, og ernærer seg trolig i stor grad av andre edderkopper.
Utbredelse
Familien er utbredt i tropiske, subtropiske og varm-tempererte områder over hele Jorda bortsett fra Australia og Nord-Amerika.
Rhizoplatodes castaneipennis
Rhizoplatodes castaneipennis er en bille som hører til gruppen hornbiller i familien skarabider (Scarabaeidae).
Utseende
Middelsstore (ca. 20 millimeter), avlange, svarte hornbiller. Kroppsformen er litt flat. Dekkvingene er mørkt rødbrune R. castaneipennis. Hannen har et kort, rett horn på hodet.
Utbredelse
Arten er vidt utbredt i Afrika fra Tsjad og Uganda i nord til Namibia og Sør-Afrika i sør.
Frohnau stasjon
Da Berlinmuren ble opprettet 1961 ble Frohnau nordlig endestasjon i Vest-Berlin. I dag er den endestasjon for annet hvert tog utenfor rushtiden.
Tesla-spole
Tesla-spole er en spesiell transformator som kan skape høyfrekvente vekselspenninger som kan bli opptil mange hundre kilovolt og med frekvenser som er typisk mellom 50 - 500 kHz. Dette elektriske apparatet ble oppfunnet av Nikola Tesla og patentert 1891.
Da Tesla konstruerte de første utgavene av dette apparatet, var hensikten å kunne overføre energi trådløst via elektromagnetiske bølger. Men det viste seg snart også å være velegnet for å lage kunstige lyn og ble forsøkt brukt i forskjellige, medisinske sammenhenger. De første røntgenrørene krevde også høye spenninger som ofte ble skapt av Tesla-spoler.
Den viktigste anvendelsen fikk likevel Tesla-spolen i utviklingen av de første radioer da dens elektromagnetiske svingninger har frekvenser som tilsvarer radiobølger. Disse kan på dette vis lettere genereres og med mindre båndbredde enn de første gnistsenderne til Guglielmo Marconi hadde. Det tok derfor ikke lang tid før Marconi og andre benyttet seg av de samme idéene som Tesla hadde gjort bruk av i sin spesielle transformator. Dette teknologiske fremskrittet resulterte derfor i juridiske stridigheter rundt patentrettigheter som varte i mange år.
I dag brukes Tesla-spoler mest i undervisning og ofte som underholdning hvor kraftige, elektriske utladninger skapes på spektakulært vis.
Henry Edward Manning
Henry Edward Manning (født 15. juli 1808 i Totteridge ved London i England, død 14. januar 1892 i London) var en av den katolske kirkes kardinaler. Han var anglikansk prest i Church of England, men konverterte til katolisismen i 1851. Han var erkebiskop av Westminster 1865–1892. Han ble kreert til kardinal i mars 1875 av pave Pius IX. Han deltok ved konklavet 1878 som valgte pave Leo XIII.
Bakgrunn
Henry Edward Manning var tredje og yngste sønn av William Manning, vest-india-kjøpmann som ble direktør i og 1812–1813 governor for Bank of England og dessuten satt i parlamentet i 30 år for tory-velgere i - etter tur - Plympton Earle, Lymington, Evesham og Penryn. Mannings mor, Mary (død 1847), datter av Henry Leroy Hunter, fra Beech Hill, og søster til Claudius Stephen Hunter, kom fra en familie av fjern fransk bakgrunn.